## Odluka o određivanju granice pomorskog dobra na dijelu k.o. Zamet

### NN 35/1997 (4.4.1997.), Odluka o određivanju granice pomorskog dobra na dijelu k.o. Zamet

# VLADA REPUBLIKE HRVATSKE if !supportLineBreakNewLine endif

# 518

if !supportEmptyParas endif

Na temelju članka 50. stavka 6. Pomorskog
zakonika (»Narodne novine«, br. 17/94, 74/94 i 43/96), Vlada Republike  Hrvatske je na sjednici održanoj 3. travnja
1997. godine donijela

if !supportEmptyParas endif

## ODLUKA

### O ODREĐIVANJU GRANICE POMORSKOG DOBRA NA DIJELU K.O. ZAMET

if !supportEmptyParas endif

I.
if !supportLineBreakNewLine
endif

Ovom Odlukom određuje se granica pomorskog dobra na dijelu industrijskog
pogona tvrtke »Torpedo«.

if !supportEmptyParas endif

II.
if !supportLineBreakNewLine
endif

Granica pomorskog dobra na dijelu k.o. Zamet, na području industrijskih
pogona tvrtke »Torpedo« započinje na morskoj obali na mjestu gdje graniče k.č.
br. 3785/1 i 4333, te ide prema sjeverozapadu granicom između tih čestica što u
naravi predstavlja žičanu ogradu između Brodogradilišta »3. Maj« i »Torpeda« u
duljini od 11,0 m i dolazi do manjeg industrijskog objekta. Tu se granica lomi
i ide prema istoku rubom objekta u duljini od 14,0 m, na kutu objekta se lomi i
ide prema sjeveru također rubom objekta u duljini od 10,5 m. Nakon ponovnog
loma ide prema istoku do jugozapadnog kuta industrijskog objekta na
katastarskom planu označenog brojem k.č. br. 4334 u duljini od 6,0 m, produžava
u istom pravcu južnim rubom tog objekta u duljini od 58,0 m, zatim do
jugozapadnog kuta industrijskog objekta na katastarskom planu označenog brojem
4335 u duljini od 7,0 m, nastavlja južnim rubom tog objekta u duljini od 95,0
m, te dolazi do jugoistočnog kuta tog objekta. Tu se granica pomorskog dobra
lomi pod kutem od 90° prema jugu, siječe prolaz i dolazi do sjevernog ruba
industrijskog objekta označenog brojem k.č. br. 4339 u duljini od 7,0 m. Na tom
mjestu dolazi ponovno do njezinog loma pod kutem od 90° i ide prema istoku
sjevernim pročeljem tog objekta u duljini od 27,0 m i dolazi do mjesta gdje se
lomi sjeverni rub objekta. Tu dolazi do loma granice pod kutem od 90°, te ide
dalje prema jugu, siječe objekt odnosno k.č. br. 4339 u duljini od 36,0 m, te
izbija na južno pročelje tog objekta. Tu se lomi pod pravim kutem prema istoku
i ide južnim pročeljem tog objekta u duljini od 49,0 m. Zatim se granica ponovo
lomi prema jugu i ide zapadnim pročeljem objekta odnosno k.č. br. 4339 u
duljini od 49,5 m, zatim se ponovo lomi i ide prema istoku u duljini od 8,0 m,
potom se ponovo lomi i ide prema jugu u duljini od 11,0 m. U toj točci lomi se
pod pravim kutom, ide južnim pročeljem industrijskog objekta prema istoku u
duljini od 205,0 m i dolazi do drugog objekta označenog na katastarskom planu
također kao k.č. br. 4339. Zatim se lomi prema jugu, te prema istoku, lomeći se
više puta, prateći pročelje tog industrijskog objekta i manjeg objekta
izgrađenog uz njegovo pročelje, sve u ukupnoj duljini oko 77,5 m. Dolazi do
južnog pročelja tog objekta i ide u pravcu istoka pročeljem istog u duljini od
60,0 m. Zatim se lomi prema sjeveru, te prema istoku, lomeći se više puta,
prateći pročelje industrijskog objekta i više manjih objekata uz pročelje
istog, sve u duljini od 81,0 m, kada dolazi do jugoistočnog kuta objekta
odnosno k.č. br. 4339. Zatim se lomi prema sjeveru i ide uz istočno pročelje
industrijskog objekta odnosno k.č. br. 4339 u duljini od 17,0 m, dalje na rub
manjeg objekta odnosno k.č. br 5064 također prema sjeveru u duljini od 9,5 m.
Granica nastavlja prema sjeveroistoku u duljini od 8,5 m, te dolazi na
jugozapadni rub k.č. br. 5067. Nakon loma prolazi prema istoku južnim pročeljem
objekta odnosno k.č. br. 5067 u duljini od 110,0 m, te se na jugoistočnom kutu
iste pod pravim kutom ponovo lomi prema jugu i ide dalje žičanom ogradom u
duljini od 16,0 m, te izlazi na morsku obalu gdje za područje tvrtke »Torpedo«
i završava, sve kako je označeno u grafičkom prilogu, na kopiji katastarskog
plana broj lista 48 i 49.

if !supportEmptyParas endif

III.

if !supportEmptyParas endif

Na temelju ove Odluke, nadležna tijela izvršit će potrebne radnje u svezi
evidencije pomorskog dobra.

if !supportEmptyParas endif

IV.

if !supportEmptyParas endif

Ova Odluka stupa na snagu danom donošenja i objavit će se u »Narodnim
novinama«.

if !supportEmptyParas endif

Klasa: 934-01/97-01/02

Urbroj: 5030116-97-1

Zagreb, 3. travnja 1997.

if !supportEmptyParas endif

if !supportEmptyParas endif

Potpredsjednik
**mr. Borislav Škegro**, v.r.

Odluka, NN 35/1997-518